২৭ ফেব্ৰুৱাৰিৰ মেঘালয় নিৰ্বাচনলৈ মাত্ৰ ন দিন বাকী থকা অৱস্থাত সন্দেহযুক্ত জি এন এল এ' (Garo National Liberation Army) উগ্ৰপন্থীয়ে আজি গধূলি ৱিলিয়ামনগৰত এন চি পি প্ৰাৰ্থী জনাথন এন চাংমাক তেওঁৰ দুগৰাকী দেহৰক্ষীৰ সৈতে গুলীয়াই হত্যা কৰিছে।
সূত্ৰ অনুসৰি মেঘালয়ৰ পূব গাৰোপাহাৰ জিলাৰ চবক্ৰে অঞ্চলৰ পৰা নিৰ্বাচনী প্ৰচাৰ চলাই ৱিলিয়ামনগৰ অভিমুখে ঘূৰি আহি থকা অৱস্থাত চামান্দা অঞ্চলত গধূলি ৭.৫০ বজাত সন্দেহযুক্ত উগ্ৰপন্থীয়ে এই আক্ৰমণ চলায়।
প্ৰথমতে উগ্ৰপন্থী সকলে আই ই দি বিস্ফোৰণ কৰাৰ পিছত দেহৰক্ষী আৰু গাঁৱৰ দুজন লোকৰ সৈতে চাংমা আহি থকা স্কৰপিঅ' গাড়ীখনত ধাৰাষাৰ গুলী চলায়।
এতিয়ালৈকে নিশ্চিত নোহোৱা সূত্ৰ অনুসৰি উগ্ৰপন্থীৰ আক্ৰমণত চাংমা আৰু তেওঁৰ দুই দেহৰক্ষীৰ লগতে গাড়ীচালকজন আৰু দুজন গঞা নিহত হৈছে।
৩৮ বছৰীয়া, পেছাত ব্যৱসায়ী চাংমাই এন চি পি দলৰ হৈ ৱিলিয়ামনগৰ সমষ্টিৰ পৰা প্ৰাৰ্থিত্ব আগবঢ়াইছিল।
২০১৩ চনৰ নিৰ্বাচনত তেওঁ বৰ্তমানৰ বিধায়ক দেবৰা চি মাৰাকৰ হাতত পৰাজিত হৈছিল।
২০১৩ চনৰ নিৰ্বাচনটো তেওঁৰ ওপৰত আক্ৰমণ হৈছিল।
ৱিলিয়ামনগৰ সমষ্টিৰ ভিতৰুৱা অঞ্চলত 'জনাথন চাংমাক ভোট দিয়াসকলক হত্যা কৰা হ'ব' বুলি বেনামী প'স্তাৰ অঁৰা দেখা গৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
